cyanic-selkie/wikianc huggingface dataset:
เกีย โซเรนโต
รุ่นที่สาม (UM) (พ.ศ. 2558–พ.ศ. 2564)
เกีย มอเตอร์สเผยโฉมโซเรนโตรุ่นที่สามในประเทศเกาหลีใต้ในวันที่ 28 สิงหาคม พ.ศ. 2557 ต่อมาก็ได้เปิดตัวในงานแสดงรถยนต์ปารีสประจำปี ค.ศ. 2014 โซเรนโต้รุ่นที่สามใช้พื้นฐานร่วมกับเกีย คาร์นิวัล รุ่นปี 2015 และได้มีรุ่น 5 ที่นั่งและ 7 ที่นั่ง ความยาวของตัวรถได้ขยายยาวกว่ารุ่นที่แล้ว 95 มิลลิเมตรและลดความสูงลงเพื่อเพิ่มประสิทธิภาพการควบคุมให้ดีกว่ารุ่นที่แล้ว เกียได้รับรองว่าเพิ่มความแข็งของเหล็กขึ้น 14% และโซเรนโตได้รับคะแนนในระดับที่ดีในการทดสอบการชนของ IIHS ในประเทศสหรัฐอเมริกา โซเรนโตยังคงผลิตในโรงงานประกอบรถยนต์ที่เมืองเวสต์พอยต์ รัฐจอร์เจีย
เครื่องยนต์ที่วางจำหน่ายประกอบไปด้วย เครื่องยนต์แลมบ์ด้า 3.3 ลิตร วี6 ให้กำลัง 290 แรงม้า, เครื่องยนต์ 2.4 ลิตร หัวฉีดตรง 4 สูบ ให้กำลัง 190 แรงม้าและเครื่องยนต์ใหม่ 2.0 ลิตร เทอร์โบ ให้กำลัง 240 แรงม้า สำหรับรุ่นดีเซล มาพร้อมกับเครื่องยนต์ CRDi 2.2 ลิตรพร้อมกับเทอร์โบแปรผัน
โซเรนโตรุ่นที่สามมาพร้อมกับเกียร์ธรรมดา 6 จังหวะหรือเกียร์อัตโนมัติ 6 จังหวะ ระบบขับเคลื่อนมีระบบขับเคลื่อนล้อหน้าและล้อหลัง โดยระบบขับเคลื่อนล้อหน้าจะมาพร้อมเกียร์อัตโนมัติเท่านั้น
เกีย โซเรนโต้ ที่จำหน่ายในไทยใช้เครื่องยนต์ R 2.2 VGT - CRDi ดีเซล คอมมอนแรล 4 สูบ 16 วาล์ว DOHC เทอร์โบแปรผัน 2,199 ซีซี 197 แรงม้า ที่ 3,800 รอบ/นาที แรงบิด 44.5 กิโลกรัมเมตร แบบต่อเนื่องที่รอบต่ำเพียง 1,800 - 2,500 รอบ/นาที เกียร์อัตโนมัติ 6 จังหวะ พร้อมโหมดสปอร์ต ขับเคลื่อนล้อหน้า ล้อแม็ก 18 นิ้ว ยางขนาด 235/60R18 มีจำหน่ายเพียงรุ่นเดียว คือ KIA SORENTO 2.2 VGT - CRDi ในราคา 1,694,000 บาท
รุ่นที่สี่ (MQ4) (พ.ศ. 2564–ปัจจุบัน)
เกีย มอเตอร์สเผยโฉมโซเรนโตรุ่นที่สี่ในประเทศเกาหลีใต้ รถยนต์ SUV ขนาดกลางที่มาพร้อมเบาะ 3 แถว สัญชาติเกาหลีอย่าง Kia Sorento มีทายาทโฉมที่สี่ตามมาแล้ว โดยทางการได้เผยภาพพร้อมรายละเอียดสังเขป ก่อนถึงกำหนดการเปิดตัวเต็มรูปแบบในเดือนหน้า เบื้องต้นมีการระบุว่าพัฒนาหน้าตาและวัสดุให้ดีกว่าเดิม ทั้งยังมีระบบช่วยเหลือผู้ขับขี่หลายรายการ เปิดตัวเมื่อวันที่ 17 กุมภาพันธ์ 2563 และจะจัดขึ้นในงานแสดงรถยนต์ระดับโลกครั้งที่ 90 ที่จะจัดขึ้น ณ กรุงเจนีวา ประเทศสวิตเซอร์แลนด์ในวันที่ 5-15 มีนาคมนี้ แต่ถูกประกาศยกเลิกอย่างเป็นทางการ เพื่อตอบสนองมาตรการป้องกันการแพร่กระจายของเชื้อไวรัส โควิด-19 ขุมพลังของ All NEW Kia Sorento จะมีขุมพลัง Hybrid และ ดีเซล ให้เลือกในตอนต้น ทั้งยังมีการระบุว่าจะส่งขุมพลัง Plug-in Hybrid ตามมาในช่วงปลายปี 2020 มีดังนี้ 1.6 T-GDi เครื่องยนต์เบนซิน แบบ 4 สูบ ขนาด 1.6 ลิตร เทอร์โบ Direct Injection พร้อมแบตเตอรี่ lithium-ion ขนาด 1.49 kWh และ มอเตอร์ไฟฟ้า ขนาด 44.2 kW กำลังสูงสุดทั้งระบบ 230 แรงม้า แรงบิดสูงสุด 350 นิวตันเมตร จับคู่กับเกียร์อัตโนมัติ 6 จังหวะ และ 2.2 T-GDi เครื่องยนต์ดีเซล แบบ 4 สูบ ขนาด 2.2 ลิตร เทอร์โบ กำลังสูงสุด 202 แรงม้า แรงบิดสูงสุด 440 นิวตันเมตร จับคู่กับเกียร์อัตโนมัติ DCT 8 จังหวะ เปลี่ยนวัสดุ Aluminum Block ลดน้ำหนักลงจากเครื่องยนต์ในรุ่นเก่าลงได้ 38.2 กิโลกรัม
อ้างอิง
1. http://car.go.th/new/compareCar?TranId=9cd110e60a494f259d849a13211ee376 2. http://www.kia.com/th/showroom/sorento.html
อีเอฟแอลคัพ 2021 นัดชิงชนะเลิศ
การแข่งขัน ฟุตบอลลีกคัพ 2021 นัดชิงชนะเลิศ หรือ อีเอฟแอลคัพ 2021 นัดชิงชนะเลิศ เป็นการแข่งขันฟุตบอลที่จะมีขึ้นในวันที่ 25 เมษายน ค.ศ. 2021 ที่ สนามกีฬาเวมบลีย์ ในกรุงลอนดอน, ประเทศอังกฤษ. ระหว่าง แมนเชสเตอร์ซิตี และ ทอตนัมฮอตสเปอร์, ถูกเลื่อนออกไปจากกำหนดเดิมจะเป็นวันที่ 28 กุมภาพันธ์ ค.ศ. 2021. ความปรารถนาของอีเอฟแอลด้วยการที่มีแฟนๆ จำนวนมากขึ้นที่จะเข้าร่วมการแข่งขันเป็นสาเหตุหลักสำหรับการเปลี่ยนแปลงวันที่.
แมตช์นี้จะเป็นรอบชิงชนะเลิศฟุตบอลลีก/อีเอฟแอลคัพครั้งที่เก้าที่จะลงเล่นโดยทอตนัม, ซึ่งทั้งสี่ทีมจะจบลงด้วยชัยชนะ. การชนะสี่ครั้งประกอบไปด้วยถ้วยรางวัลของสโมสรที่มากที่สุด, อ้างสิทธิ์ในปี 2008.
แมนเชสเตอร์ซิตี
แมนเชสเตอร์ซิตี, ในฐานะทีมจาก พรีเมียร์ลีก มีส่วนร่วมใน ยูฟ่าแชมเปียนส์ลีก ฤดูกาล 2020–21, เริ่มต้นการแข่งขันในรอบสาม. พวกเขาเอาชนะ บอร์นมัท 2–1 ในเกมเหย้านัดเดียวเท่านั้นของพวกเขาในทัวร์นาเมนต์นี้.
ในรอบสี่พวกเขากำจัด เบิร์นลีย์ 3–1.
ในรอบก่อนรองชนะเลิศพวกเขากำจัด อาร์เซนอล 4–1.
ในรอบรองชนะเลิศพวกเขาเอาชนะ อริร่วมเมือง แมนเชสเตอร์ยูไนเต็ด 3-1.
ทอตนัมฮอตสเปอร์
ในรอบสี่, ทอตนัม ชนะ เชลซี ที่บ้านของพวกเขา 5–4 การดวลลูกโทษ, หลังจบ 90 นาทีของการเล่นสิ้นสุดที่ผลเสมอ 1–1.
ในรอบรองชนะเลิศ, ทอตนัมพบกับทีมเดียที่ไม่ได้มาจากพรีเมียร์ลีกที่ยังลงเล่นได้จนถึงรอบนี้, เบรนต์ฟอร์ด ของเดอะแชมเปียนชิป. ทอตนัมเข้าชิงชนะเลิศด้วยชัยชนะ 2–0.
นักดนตรี (คาราวัจโจ)
นักดนตรี (The Musicians) เป็นภาพเขียนสีน้ำมันที่เขียนโดยคาราวัจโจจิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์เมโทรโปลิตัน, นครนิวยอร์กในสหรัฐอเมริกา ภาพ “นักดนตรี” เขียนราวเสร็จในปี ค.ศ. 1595
ราว ค.ศ. 1595 คาราวัจโจก็อยู่ภายใต้การอุปถัมภ์ของคาร์ดินัลฟรานเชสโค มาเรีย เดล มอนเต นักเขียนชีวประวัติจิโอวานนิ บากลิโอเนกล่าวว่าคาราวัจโจ “เขียนภาพชายหนุ่มเล่นเครื่องดนตรีให้แก่คาร์ดินัลที่เป็นภาพที่เขียนอย่างดีจากธรรมชาติและอีกภาพหนึ่งชายหนุ่มเล่นลูท” ภาพหลังที่กล่าวถึงน่าจะเป็นภาพ “คนเล่นลูท” ที่ดูเหมือนจะเป็นภาพคู่กับภาพ “นักดนตรี” ในภาพมีชายสี่คนที่แต่งตัวกึ่งเครื่องแต่งกายแบบคลาสสิก ชายสามคนเล่นเครื่องดนตรีต่างกันหรือร้องเพลง ชายคนที่สี่ทางซ้ายของภาพแต่งตัวอย่างคิวปิดและเอื้อมมือไปยังพวงองุ่น ชายคนกลางที่เล่นลูท (lute) ว่ากันว่าคือมาริโอ มินนิติเพื่อนของคาราวัจโจ และคนที่นั่งข้างๆที่มองมาทางผู้ชมภาพเป็นภาพเหมือนตนเอง ผู้ที่เป็นคิวปิดหน้าตาคล้ายกับนายแบบในภาพ “เด็กชายปอกผลไม้” ที่เขียนสองสามปีก่อนหน้านั้นและเทวดาในภาพ “นักบุญฟรานซิสปลื้ม”
ฉากนักดนตรีเป็นหัวเรื่องที่นิยมเขียนกันในสมัยนั้น - ทางคริสต์ศาสนจักรสนับสนุนการฟื้นฟูการดนตรีและการทดลองดนตรีแบบใหม่ๆ โดยเฉพาะในบรรดานักบวชผู้มีการศึกษาและมีหัวก้าวหน้าเช่นเดล มอนเต แต่ฉากที่คาราวัจโจเขียนนี้ที่ไม่มีสิ่งใดในภาพที่เกี่ยวข้องกับการศาสนาแต่อย่างใด หนังสือแสดงว่าชายในภาพกำลังฝึกการร้องประสานเสียงสำหรับการฉลองความรัก และตาของบุคคลหลักในภาพผู้เล่นลูทก็ดูเหมือนคลอด้วยน้ำตา—เพลงที่สันนิษฐานว่าเล่นกันอยู่เป็นเพลงที่บรรยายถึงความเศร้าที่เกิดจากความรักแทนที่จะเป็นความปิติที่ได้รับจากความรัก ไวโอลินด้านหน้าภาพเป็นนัยยะว่ายังมีคนในกลุ่มอีกคนหนึ่ง ที่อาจจะเป็นการชวนเชิญให้ผู้ชมเข้าไปเป็นส่วนหนึ่งของภาพ
งานชิ้นนี้ของคาราวัจโจเป็นงานที่ก้าวหน้าขึ้นมาอีกขั้นหนึ่งในการวางรูปที่ซับซ้อนขึ้นกว่าภาพที่เขียนก่อนหน้านั้น ซึ่งจะเห็นได้จากความลำบากในการวาดภาพคนสี่คนในภาพเดียวกัน ที่ดูเหมือนจะไม่มีความสัมพันธ์กันในช่องภาพและโดยทั่วไปแล้วดูไม่ลงตัว (clumsy) ภาพเขียนอยู่ในสภาพที่ไม่ดีนัก ตัวโน้ตในหนังสือเพลงได้รับความเสียหายจากการพยายามซ่อมก่อนหน้านั้นแต่ก็ยังสามารถบอกได้ว่าเป็นตอนอาลโต แต่ไม่ว่าจะอย่างไรก็ตามงานเขียนชิ้นนี้ก็ยังถือว่าเป็นงานเขียนชิ้นที่เป็นที่นิยมที่สุดของคาราวัจโจชิ้นหนึ่ง
สโมสรฟุตบอลการท่าเรือ ในฤดูกาล 2559
ฤดูกาล 2559 เป็นฤดูกาลที่ 20 ของ การท่าเรือ ในลีกสูงสุดของไทย และเป็นฤดูกาลที่ 2 ของทีมใน ไทยลีกดิวิชัน 1.
นี่คือการเปลี่ยนชื่อของสโมสรฟุตบอลการท่าเรือ.
ผู้เล่น
ผู้เล่นและหมายเลขเสื้ออัปเดตล่าสุดเมื่อวันที่ 16 กรกฎาคม พ.ศ. 2559.
คริกเกตชิงแชมป์โลก
คริกเกตชิงแชมป์โลก (Cricket World Cup) เป็นการแข่งขันคริกเกตOne Day Internationalระหว่างประเทศ การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1975 โดยมีอังกฤษเป็นเจ้าภาพ
รายชื่อจังหวัดของประเทศอาร์มีเนียเรียงตามดัชนีการพัฒนามนุษย์
นี่คือ รายชื่อจังหวัดของประเทศอาร์มีเนียเรียงตามดัชนีการพัฒนามนุษย์ ณ ปี พ.ศ. 2562 ซึ่งรวมถึงเยเรวาน เมืองหลวงและเมืองใหญ่สุด
ความเชื่อมโยง (ทฤษฎีกราฟ)
ในคณิตศาสตร์และวิทยาการคอมพิวเตอร์ เรื่องทฤษฎีกราฟ ความเชื่อมโยง (Connectivity) เป็นคุณสมบัติหนึ่งของกราฟ โดยหรือ กราฟเชื่อมโยง (Connected graph) หมายความว่ากราฟไม่มีส่วนที่แยกขาดจากกัน กล่าวคือ สำหรับทุก ๆ สองจุดยอดใด ๆ จะมีวิถีระหว่างจุดยอดทั้งสอง ในขณะที่ กราฟไม่เชื่อมโยง (Unconnected graph) หมายความว่ากราฟนั้นขาดออกจากกัน กล่าวคือมีอย่างน้อยสองจุดยอดที่ไม่มีวิถีระหว่างจุดยอดทั้งสองจุดนั้น
ความเชื่อมโยงของกราฟ ยังสามารถมองได้ในอีกแง่มุมหนึ่ง คือจำนวนของจุดยอดหรือเส้นเชื่อมที่น้อยที่สุด ที่ถ้าลบจุดยอดหรือเส้นเชื่อมเหล่านั้นทิ้งแล้ว กราฟดังกล่าวจะกลายเป็นกราฟไม่เชื่อมโยง จะเห็นว่าความเชื่อมโยงของกราฟนั้นบ่งบอกถึงความแข็งแกร่ง/ความทนทานของกราฟ ตัวอย่างเช่นหากพิจารณาให้บ้านเป็นจุดยอด และการเดินสายไฟระหว่างบ้านเป็นเส้นเชื่อม หากกราฟดังกล่าวมีความเชื่อมโยงมาก (นั่นคือต้องลบจำนวนจุดยอดหรือเส้นเชื่อมมาก) ก็หมายความว่าถึงแม้จะมีสายไฟบางเส้นเสียไป ทั้งหมู่บ้านก็ยังมีไฟฟ้าใช้อยู่ ในขณะที่หากกราฟดังกล่าวมีความเชื่อมโยงน้อย ก็หมายความว่าสายไฟบางเส้นเสียไป อาจทำให้บางบ้านไม่มีไฟฟ้าใช้
ทรู มิวสิค
ประวัติ
ทรูมิวสิค ออกอากาศครั้งแรกเมื่อวันที่ 1 เมษายน พ.ศ. 2549 เดิมมีชื่อว่า Music Channel เป็นรายการเพลงทางช่อง เคเบิล ออกอากาศเฉพาะทางทรูวิชั่นส์ยูบีซี ช่องทรูวิชั่น 29 ทาง 93.5 FM และ www.truemusic.com  เป็นช่องที่นำเสนอเกี่ยวกับเพลงในแนว Interactive โดยที่ผู้ชมมีสิทธิที่จะโหวตเพื่อเลือกเพลง หรือ Chat กันทางทีวี ตลอด 24 ชั่วโมง ตามคำขวัญว่า "คุณฟังเพลงเราฟังคุณ" เป็นรายการเพลงที่สามารถใหู้ผู้ชมมีส่วนรวมในการจัดรายการ ทั้งเลือกเพลง เล่นเกมได้อย่างเต็มที ออกอากาศทางช่องเคเบิลทรูวิชั่นส์ ช่อง 121 และ 346 True Music Television ทางอินเทอร์เน็ต www.truemusic.com และแอปพลิเคชัน TrueID ตั้งแต่วันที่ 31 ธันวาคม พ.ศ. 2563 ช่องทรูมิวสิค จะยุติการออกอากาศลง
โรงเรียนเทศบาลอ้อมน้อย
โรงเรียนเทศบาลอ้อมน้อย เป็นโรงเรียนแห่งแรกของเทศบาลนครอ้อมน้อย ก่อตั้งโดยนายกเทศมนตรีเมืองอ้อมน้อย นายสมศักดิ์ ขวัญเมือง และคณะผู้บริหารของเทศบาลอ้อมน้อย เปิดดำเนินการเมื่อวันที่ ๑๖ พฤษภาคม ๒๕๔๗ ตั้งอยู่เลขที่ ๘๙/๙ หมู่ที่ ๑๓ ซอยวัดใหม่หนองพระอง (เพชรเกษม ๙๑) ตำบลอ้อมน้อย อำเภอกระทุ่มแบน จังหวัดสมุทรสาคร
จำนวนห้องเรียน ครู และนักเรียน
มี 48 ห้องเรียน คุณครุ 42 คน  นักเรียน 1000 คน (โดยประมาณ) ผู้อำนวยการสถานศึกษา 1 คน    รองผู้อำนวยการสถานศึกษา 1 คน
รถถัง จิตรเมืองนนท์
รถถัง จิตรเมืองนนท์ (ชื่อเล่น: บ่าว; 23 กรกฎาคม พ.ศ. 2540 – ) เป็นนักมวยไทยชาวไทยระดับแชมป์โลกรุ่นฟลายเวท ที่ได้รับการกล่าวว่ามีความทรหด และการโจมตีที่รุนแรง
ประวัติ
รถถัง จิตรเมืองนนท์ มีชื่อจริงคือทินกร ศรีสวัสดิ์ เกิดที่อำเภอป่าพะยอม จังหวัดพัทลุง เริ่มต่อยมวยตั้งแต่อายุ 10 กว่าขวบ ก่อนที่จะเดินสายชกทั่วภาคใต้โดยใช้ชื่อรถถัง เกียรติชูโฉม
จากนั้น เขาได้เดินทางมาแข่งขันที่กรุงเทพมหานครครั้งแรก โดยเป็นฝ่ายเสมอกับขุนเดียว พยัพคำพันธุ์ ที่สนามมวยราชดำเนิน ครั้นต่อมา รถถังเป็นฝ่ายเสมอกับปืนกล ต.สุรัตน์ ที่เวที อ.ต.ก.
พ.ศ. 2556 รถถังเป็นฝ่ายชนะปืนกล ต.สุรัตน์ ที่เวทีมวยเทพประสิทธิ์ พัทยา ส่วนในรายการมวยไทย 7 สี ของปีเดียวกัน รถถังเป็นฝ่ายแพ้น็อกแสงเทียน ศ.ศรสิงห์
พ.ศ. 2558 ในรายการมวยไทย 7 สี รถถังป็นฝ่ายแพ้คะแนนยอดเพชร แป๋งกองปราบ
ส่วนในเดือนกรกฎาคม พ.ศ. 2559 รถถังเป็นฝ่ายชนะคะแนนสิงห์ทอง ส.ยิ่งเจริญการช่าง ที่สนามมวยคม ชัด ลึก อตก.3 จังหวัดนนทบุรี จากนั้น ในเดือนตุลาคม รถถังเข้าแข่งขันคู่เอกรายการศึกมวยไทย ท่อน้ำไทย เดอะฮีโร่ ที่จัดขึ้น ณ สนามมวยคม ชัด ลึก อตก.3 จังหวัดนนทบุรี โดยเป็นฝ่ายชนะน็อกทางเทคนิคชาติชาย ศิษย์ป๋านนท์ ในยกที่ 4
จากนั้น รถถังเป็นฝายชนะน็อกเด่นสยาม ส.พันธุ์สุวรรณ ในยกที่ 4 ที่เวทีมวยสยามอ้อมน้อย และชนะคะแนนมังกรขาว ศิษย์แก้วประพล
ในวันที่ 26 กุมภาพันธ์ พ.ศ. 2560 รถถังเป็นฝ่ายชนะคะแนนสิบแสน ต.เอี๋ยวเจริญทองภูเก็ต ในรายการมวยไทย 7 สี ส่วนในเดือนกรกฎาคม ของปีเดียวกัน รถถังเข้าแข่งขันรายการคู่เอก โดยเป็นฝ่ายชนะคะแนนชัย ส.จ.ต้อยแปดริ้ว และคว้าแชมป์รุ่นซูเปอร์เฟเธอร์เวท ของเวทีมวยสยามอ้อมน้อยมาครองได้สำเร็จ
และในปีเดียวกัน รถถังเป็นฝ่ายชนะคะแนนมงคลแก้ว ส.สมหมาย ที่อำเภอเกาะสมุย ส่วนวันที่ 3 พฤศจิกายน ได้มีการจัดการแข่งขันศึกรวมพลคนแปดริ้ว ที่สนามมวยเวทีลุมพินี โดยรถถังได้พบกับคู่ชกอย่างเพชรมรกต แม็กจันดี ในคู่เอกของรายการ จากการแข่งขันครั้งนี้ รถถังเป็นฝ่ายชนะคะแนน
ชีวิตส่วนตัว
อาหารที่รถถังชอบคือกระเพราหมูสับไข่เยี่ยวม้า ส่วนศิลปินที่ชื่นชอบคือไหมไทย หัวใจศิลป์ และนักแสดงที่ชอบคือพิมพ์ชนก ลือวิเศษไพบูลย์ นอกจากนี้ รถถังยังเชียร์สโมสรฟุตบอลแมนเชสเตอร์ยูไนเต็ด และมีนักฟุตบอลที่ประทับใจคือซลาตัน อีบราฮีมอวิช สำหรับแนวภาพยนตร์ที่ชอบคือแอ็กชันบู๊ล้างผลาญ
อนึ่ง รถถังมีบุคคลต้นแบบในการชกมวยไทยคือปกรณ์ พี.เค.แสนชัยมวยไทยยิม
กระแสตอบรับ
รถถังเป็นนักมวยไทยที่ได้รับการกล่าวขวัญถึงสไตล์การต่อสู้แบบบุกตะลุย ที่มักเป็นฝ่ายเดินหน้าไม่มีถอยหลัง ซึ่งเปรียบเสมือนรูปแบบการเคลื่อนที่ของรถถัง สวยสับมากคร่ะะะะ
ในปี พ.ศ. 2561 เว็บไซต์เอสเอ็มเอ็ม สปอร์ต ได้จัดให้รถถังเป็น 1 ใน 5 นักมวยไทยที่เป็นฝันร้ายของคู่ชก
สิ่งสืบเนื่อง
รถถังได้ทำค่ายมวย อ.ขวัญชัย ที่อำเภอแก้งคร้อ จังหวัดชัยภูมิ และมีความปรารถนาในอนาคต คือการเปิดโรงฝึกเพื่อถ่ายทอดศิลปะแม่ไม้มวยไทยแก่คนรุ่นหลัง
พ.ศ. 2029
พุทธศักราช 2029 ใกล้เคียงกับ
หลอดลม
หลอดลม (bronchus) เป็นส่วนหนึ่งของทางหายใจ โดยจัดเป็นทางหายใจส่วนล่าง มีหน้าที่นำอากาศไปยังปอด ส่วนแรกสุดของหลอดลมคือหลอดลมหลัก (primary bronchi) ที่แยกออกมาจากท่อลม (trachea) ที่จุดแยก (carina) เป็นหลอดลมหลักขวาและซ้าย
ในหลอดลมจะไม่มีการแลกเปลี่ยนก๊าซ
Cornea Vertex Distance
Cornea Vertex Distance (CVD) หมายถึง ระยะห่างจากด้านหลังของเลนส์แว่นตา ถึงกระจกตา ในการประกอบแว่นตาโพรเกรสซีฟ จะต้องปรับแต่ง Cornea Vertex Distance ( CVD ) ให้ได้ระยะห่าง ตามค่าที่เลนส์โพรเกรสซีฟแต่ละรุ่นถูกออกแบบมา
เลนส์โพรเกรสซีฟเทคโนโลยีเก่าทั่วไป ถูกออกแบบมาให้รองรับค่าพารามิเตอร์ 4 ค่า ดังต่อไปนี้
1. หน้าแว่น 5 องศา ( Face Form Angle เรียกชื่อย่อว่า FFA )
2. ระยะห่างจากกระจกตา ถึง เลนส์แว่นตา 13 mm ( Cornea Vertex Distance เรียกชื่อย่อว่า CVD )
3. P.D. 64 mm R 32 mm / L 32 mm
4. มุมก้มเงย 7 องศา ( Pantoscopic Tilt Angle เรียกชื่อย่อว่า PTA )
หากค่าพารามิเตอร์ไม่ตรงตามที่เลนส์ถูกออกแบบมา จะทำให้พื้นที่การใช้งานแคบลง การบิดเบือนด้านข้างเพิ่มขึ้น ปรับตัวยาก ใส่ไม่สบาย และในหลายกรณี อาจส่งผลร้ายแรงถึงขนาดไม่สามารถใช้งานได้เลย
ความคลาดเคลื่อนของค่าพารามิเตอร์ ในการประกอบเลนส์โพรเกรสซีฟ
• FFA ค่ามาตรฐาน 5 องศา คลาดเคลื่อนได้ ไม่เกิน + / - 2 องศา
• CVD ค่ามาตรฐาน 13 mm เกณฑ์พิจารณาขึ้นอยู่กับความยาวคอริดอร์ของเลนส์โพรเกรสซีฟแต่ละรุ่น
o Short Corridor ค่า CVD 10 mm – 13 mm หากค่า CVD เกิน 13 mm ระยะกลางจะใช้ไม่ได้เลย
o Semi-Short Corridor ค่า CVD 13 mm – 14 mm เช่น Discovery Xtra, Freedom 13
o Medium Corridor ค่า CVD 13 – 15 mm เช่น Discovery, Freedom 15 , Progressiv AT
o Standard Corridor ค่า CVD 13 – 16 mm เช่น Supra Pro, Hoyalux GP
• PTA ค่ามาตรฐาน 7 องศา คลาดเคลื่อนได้ไม่เกิน + / - 4 องศา
• P.D. ค่ามาตรฐาน 64 mm
o P.D. น้อยกว่า 64 mm ประกอบคลาดเคลื่อนไปทางกว้าง เป็นผลดีกว่าคลาดเคลื่อนไปทางแคบ
o P.D. มากกว่า 64 mm ประกอบคลาดเคลื่อนไปทางแคบ เป็นผลดีกว่าคลาดเคลื่อนไปทางกว้าง
ดังนั้น ในการประกอบเลนส์โพรเกรสซีฟเทคโนโลยีเก่า จึงต้องปรับแต่งค่าพารามิเตอร์ของกรอบแว่นให้ได้มาตรฐาน ปัญหาคือผู้ประกอบการส่วนใหญ่ ยังขาดความชำนาญในการวัดค่าพารามิเตอร์ และ การปรับแต่งกรอบแว่นให้ได้ค่าพารามิเตอร์ตามที่เลนส์ถูกออกแบบมา
วิธีการวัดค่าพารามิเตอร์ มี 4 วิธี
1. กะโดยประมาณด้วยสายตา : วิธีนี้อาศัยความชำนาญ และความสามารถเฉพาะบุคคล มีข้อดีคือสะดวก รวดเร็ว ไม่ต้องลงทุนซื้อเครื่องมือ แต่มีข้อเสีย คือ ผิดพลาดได้ง่าย ถ่ายทอดฝึกสอนคนอื่นได้ยาก
2. วัดด้วยไม้พีดี คู่กับแผ่นวัด FFA : วิธีนี้ ต้องใช้ไม้พีดีที่มีเส้นวัดองศา PTA มีข้อดีคือ สะดวก รวดเร็ว ลงทุนน้อย ให้ความแม่นยำพอสมควร ถ่ายทอดและฝึกสอนคนอื่นได้ง่าย
3. วัดด้วยเครื่องมือพิเศษ Rodenstock Parameter Ruler : วิธีนี้ สะดวก รวดเร็ว แม่นยำ ดูน่าประทับใจ ถ่ายทอดและฝึกสอนคนอื่นได้ง่าย แต่มีข้อเสียคือต้องลงทุนซื้อเครื่องมือหลายพันบาท
4. วัดด้วยเครื่องมือพิเศษ Rodenstock ImpressionIST : วิธีนี้ สะดวก รวดเร็ว แม่นยำ สร้างความประทับใจได้อย่างสูงสุด และสามารถบันทึกข้อมูลด้วยระบบคอมพิวเตอร์สมบูรณ์แบบ แต่มีข้อเสียคือต้องลงทุนสูงถึง หนึ่งล้านสองแสนบาท จึงเหมาะสำหรับร้านแว่นที่ต้องการขายเลนส์โพรเกรสซีฟระดับไฮเอนด์ให้กับลูกค้ารายเดียว คราวละหลายคู่
รายละเอียดเพิ่มเติม ค้นคว้าได้ที่ : http://www.isoptik.com/webboard/forum_posts.asp?TID=1150&PN=1
หมู่เกาะต้นปาล์ม
ในโครงการจะมีการสร้างทั้งหมด 3 เกาะได้แก่ ปาล์มจูไมราห์, ปาล์มเดียรา และปาล์มเจเบล อาลี
ประวัติ
เชค โมฮัมเหม็ด บิน ราชิต อัล มาคทูม ( Shiekh Mohammed bin Rashid Al Maktoum) เจ้าผู้ปกครองเมืองดูไบ นายกรัฐมนตรี และรองประธานาธิบดีแห่งสหรัฐอาหรับเอมิเรตส์ นายทุนใหญ่เจ้าของโครงการนี้ ได้โครงการอสังหาริมทรัพย์ที่ปลูกสร้างเป็นเกาะเทียมในทะเล ไม่ไกลจากชายฝั่ง ประกอบด้วยโครงการใหญ่ถึง 3 โครงการ คือ ปาล์ม Jumeirah, ปาล์ม Deira และ  ปาล์ม Jebel Ali โดยโครงการ The Palm Jumeirah ซึ่งเริ่มก่อสร้างมาตั้งแต่ปี 2001 ตามมาด้วยโครงการ The Palm Jebel Ali สร้างต่อมาในปี 2004 และจะแล้วเสร็จสมบูรณ์ด้วยโครงการที่ 3 คือ The Palm Deira ที่คาดกันว่าน่าจะเสร็จสิ้นภายในระยะเวลา 10-15 ปี ทั้ง 3 โครงการดำเนินการโดยคณะวิศวกรและบริษัทก่อสร้าง Jan de Nul Group จากประเทศเบลเยี่ยม และบริษัท Van Oord จากประเทศเนเธอร์แลนด์
ปาล์มจูไมราห์
ถือเป็นโครงการแรก มีขนาดพื้นที่ประมาณ 25 ตารางกิโลเมตร และถูกล้อมด้วยเขื่อนหินทิ้งถึง 7 ล้านตัน ที่มีความยาวประมาณ 11 กิโลเมตร มาเรียงเป็นคันเขื่อนที่มีแนวอาคารเรียงรายตลอดแนวรูปวงกลมนี้ โดยแนวชายฝั่งเทียมที่สร้างขึ้นนี้จะทำให้ชายฝั่งทะเลของดูไบเพิ่มขึ้นอีก 78 กิโลเมตร ได้เริ่มก่อสร้างขึ้นในปี ค.ศ. 2001 ประกอบด้วยบ้านสไตล์วิลลาชายทะเล 1.400 หลังและอพาร์ทเมนต์สุดหรู ประมาณ 2,500 หน่วย (ที่ผู้พักอาศัยสามารถจะย้ายเข้าพักได้ในปี ค.ศ. 2006) มีท่าจอดเรือยอชต์สำหรับผู้พักอาศัยในโครงการนี้ ลักษณะผังเมื่อมองจากด้านบน จะเป็นรูปลำต้นปาล์มขนาดยักษ์ ตรงยอดเป็นแนวของใบปาล์ม 17 แนว ล้อมด้วยแนวเขื่อนกั้นคลื่นเป็นรัศมี
ส่วนของลำต้นซึ่งเป็นอาคารทรงยาว มีสวนน้ำขนาดใหญ่ เครื่องเล่นทันสมัยสารพัดชนิด ร้านอาหารนานาชาติจำนวนนับร้อยร้าน ทั้งร้านอาหารระดับภัตตาคารยุโรป อาหารทะเล อาหารอาหรับ และร้านอาหารทันสมัยประเภทฟาสต์ฟู้ด ศูนย์การค้าที่มีสินค้าชั้นยอดจากยุโรปและอเมริกา ทั้งเสื้อผ้า กระเป๋า รองเท้า เครื่องสำอาง ฯลฯ ไปจนถึง Taj Exotica Resort&Spa ซึ่งเป็นสปาชั้นเยี่ยมของโลก และยังมีโรงแรมระดับสี่ดาวไปจนเกินหกดาว ราคาค่าห้องตกอยู่คืนละนับหมื่นเหรียญอเมริกัน และยังมีกิจกรรมกีฬาต่างๆ ที่เป็นกิจกรรมภายในอาคาร โดยเฉพาะสกีโดมที่มีการทำศูนย์การเล่นสกีหิมะในร่ม ซึ่งส่วนบริการกลางนี้สร้างเสร็จในปี ค.ศ. 2004 และโครงการทั้งหมดจะเสร็จสมบูรณ์ในปี ค.ศ. 2008
การก่อสร้างใช้เวลา 7 ปี ใช้แรงงานก่อสร้างจากแหล่งงานสำคัญจากประเทศต่างๆจากเอเชียใต้ เช่นอินเดีย ปากีสถาน และบังกลาเทศ เพราะแรงงานเหล่านี้เป็นแรงงานราคาถูกที่สุด โดยทำงานผลัดกัน 2–3 ช่วงต่อวัน ช่วงละ 8 ชั่วโมง แล้วแต่อุณหภูมิในฤดูต่างๆ ซึ่งช่วยให้การก่อสร้างรุดหน้าได้อย่างรวดเร็วและเสร็จสมบูรณ์ตามแผนที่กำหนด
มาโกโตะ โคอิจิ
มาโกโตะ โคอิจิ (小市 眞琴, こいち まこと, 17 กุมภาพันธ์ -) เป็นนักพากย์ นักแสดงละครเวท และ นักศิลปะการร่ายรำ ชาวญี่ปุ่น เกิดที่จังหวัดนางาโนะ โตที่โตเกียว สังกัดสเตย์ลัก
โยโกซูกะ
โยโกซูกะ เป็นนครแห่งหนึ่งในจังหวัดคานางาวะ ประเทศญี่ปุ่น ณ เดือนตุลาคม 2017 โยโกซูกะมีประชากรประมาณ 409,478 คน มีความหนาแน่นของประชากร 4066 PD/km2 และมีพื้นที่ 100.7 km2 โยโกซูกะเป็นนครที่มีประชากรมากเป็นอันดับที่ 11 ในเขตมหานครโตเกียวและปริมณฑล และอันดับที่ 12 ในเขตภูมิภาคคันโต โยโกซูกะเป็นเมืองที่ตั้งของฐานทัพเรือสหรัฐอเมริกาในประเทศญี่ปุ่น
อะ-โอ
"อะ-โอ" (Uh-Oh) เป็นเพลงของเกิร์ลกรุปเกาหลีใต้ ไอเดิล ออกจำหน่ายในรูปแบบดิจิทัลซิงเกิล วันที่ 26 มิถุนายน ค.ศ. 2019 โดยคิวบ์เอนเตอร์เทนเมนต์
เบื้องหลังและการออกจำหน่าย
เมื่อวันที่ 16 มิถุนายน ค.ศ. 2019 มีรายงานว่าไอเดิลจะกลับมาพร้อมกับดิจิทัลซิงเกิล "อะ-โอ" ทีเซอร์รูปภาพเผยแพร่เมื่อวันที่ 17 และ 18 มิถุนายน
เพลงออกจำหน่ายในรูปแบบดิจิทัลซิงเกิลเมื่อวันที่ 26 มิถุนายน ค.ศ. 2019 ผ่านพอร์ทัลเพลงหลายแห่ง รวมถึงเมลอน ไอทูนส์ และสปอทิฟาย
เพลง
เพลงแต่งโดยสมาชิกของวง โซย็อน และเป็นโปรดิวเซอร์ร่วมกับจูเน เพลงเป็นแนว "บูมแบ็ป" ซึ่งเป็นรูปแบบที่โดดเด่นในเพลงฮิปฮอปฝั่งตะวันออกช่วงปี 1990 คำว่า "บูมแบ็ป" มาจากเสียงเบสและกลองเล็ก
วงศ์กระทืบยอด
วงศ์กระทืบยอด หรือ (En:Oxalidaceae) เป็นวงศ์ขนาดเล็กที่ประกอบด้วยพืชล้มลุก ไม้พุ่มและไม้ยืนต้น ประกอบด้วย 8 สกุลและ 900 สปีชีส์ ใบย่อยสามารถเคลื่อนไหวได้โดยจะกางเมื่อมีแสงและหุบเมื่อไม่มีแสง สกุล En:Averrhoa ของมะเฟืองส่วนใหญ่จัดอยู่ในวงศ์นี้ มีนักพฤกษศาสตร์บางคนจัดแยกเป็นวงศ์ En:Averrhoaceae
ยุคสิบแปดรัฐ
ยุคสิบแปดรัฐ (Eighteen Kingdoms) หรืออีกชื่อหนึ่งคือ รัฐทั้งสิบแปดในอาณัติเซี่ยงอวี่ (项羽十八诸侯列表) คือ รัฐสิบแปดแห่งที่ฌ้อปาอ๋อง (ชื่อเดิม เซี่ยงอวี่ –項羽) ผู้นำทางทหารในจีน แต่งตั้งขุนนางต่าง ๆ ไปครอบครองเมื่อ 206 ปีก่อนคริสตศักราชหลังการล่มสลายของราชวงศ์ฉิน รายละเอียดของสิบแปดรัฐและผู้ปกครองรัฐ มีดังนี้
ยุคสิบแปดรัฐมีอายุสั้นมาก การสิ้นสุดอาจนับจากการก่อกบฏในรัฐฉี เมื่อเทียนหรงเข้ายึดครองเจียวตงและจี้เป่ยเป็นการรวมรัฐฉีเดิม ในขณะเดียวกันฌ้อปาอ๋องได้สังหารพระเจ้าฉู่อี้ และเฉิงเจ้านครรัฐหาน จากนั้นหลิวปังได้พิชิตดินแดนสามของรัฐฉิน และเกิดสงครามฉู่-ฮั่น ซึ่งในเวลาไม่นานฮั่นนำโดยหลิวปังชนะฉู่ และปราบรัฐอื่น ๆ ทั้งหมดได้ หลิวปังจึงตั้งตนเป็นจักรพรรดิองค์แรกแห่งราชวงศ์ฮั่น ในปี 202 ก่อนคริสตกาล
เจ้าหญิงโอลกาแห่งกรีซและเดนมาร์ก
เจ้าหญิงโอลกาแห่งกรีซและเดนมาร์ก (Princess Olga of Greece and Denmark; ประสูติเมื่อวันที่ 11 มิถุนายน พ.ศ. 2446) ณ ประเทศกรีซ เป็นพระธิดาพระองค์ใหญ่ใน เจ้าชายนิโคลัสแห่งกรีซและเดนมาร์ก กับ แกรนด์ดัชเชสเยเลนา วลาดีมีรอฟนาแห่งรัสเซีย เป็นพระราชนัดดาใน พระเจ้าจอร์จที่ 1 แห่งกรีซ ส่วนพระมารดาของพระองค์นั้นเป็นพระราชนัดดาใน จักรพรรดิอะเลคซันดร์ที่ 2 แห่งรัสเซีย สถานทางการเงินของครอบครัวพระองค์นั้นไม่ดีนัก และถูกเนรเทศออกประเทศขณะพระองค์มีพระชันษาเพียง 11 ชันษา โดยเสด็จไปประทับ ณ ประเทศฝรั่งเศส
เสกสมรส
เจ้าหญิงโอลกาเคยทรงคบหาดูใจกับ สมเด็จพระเจ้าเฟรเดอริกที่ 9 แห่งเดนมาร์ก จนความสัมพันธ์ของทั้ง 2 ยุติลงเมื่อพ.ศ. 2465 ก่อนจะเสกสมรสกับ เจ้าชายพอลแห่งยูโกสาเวีย เมื่อวันที่ 22 ตุลาคม พ.ศ. 2466 ในเบลเกรด รับพระราชทานพระอิสริยยศ เจ้าหญิงแห่งยูโกสลาเวีย พระชายา โอลกามีพระบุตรดังนี้ หลังจากการลอบสังหารของสมเด็จพระเจ้าอเล็กซานเดอร์ที่ 1 แห่งยูโกสลาเวีย พระสวามีของพระองค์ได้รับการแต่งตั้งเป็นผู้สำเร็จราชการแทนพระองค์ จนสมเด็จพระเจ้าปีเตอร์ที่ 2 แห่งยูโกสลาเวีย บรรลุนิติภาวพสามารถขึ้นครองราชย์ได้ ในเดือนกันยายน พ.ศ 2484
อ้างอิง
"DANISH HEIR ENGAGED.; Crown Prince Will Wed Princess Olga of Greece". The New York Times. Associated Press. 6 March 1922. Retrieved 13 May 2017. "Photo". s-media-cache-ak0.pinimg.com.
แคเรน โรบาดส์
แคเรน โรบาดส์ (Karen Robards) เกิดเมื่อวันที่ 24 สิงหาคม ค.ศ. 1954 เป็นนักเขียนนวนิยายโรแมนติกที่ขายดีที่สุด มานานกว่า 30 ปี เธอได้รับการยอมรับจากนวนิยายเรื่อง Historical romance โรบาดส์กลายเป็นหนึ่งในนักเขียนนวนิยายโรแมนติกที่ประสบความสำเร็จครั้งแรกในประวัติศาสตร์ในยุคนั้น ผลงานของเธอได้รับการแปลเป็น 11 ภาษา และได้รับรางวัล "โรแมนติกไทม์" และ "อะแฟร เดอ เซอค์"
จอห์น เวย์น พาร์
จอห์น เวย์น พาร์ (John Wayne Parr) เกิดวันที่ 25 พฤษภาคม ค.ศ. 1976 หรือเป็นที่รู้จักในชื่อ JWP เป็นนักมวยไทยรุ่นมิดเดิลเวทชาวออสเตรเลีย ผู้มาจากบุญชูยิม เมืองโกลโคสต์ รัฐควีนส์แลนด์ เขาเป็นแชมป์โลก 8 สมัย และเป็นรองผู้ชนะของรายการ เดอะ คอนเทนเดอร์เอเชีย
ชีวิตช่วงต้น
เวย์น พาร์ เริ่มฝึกเทควันโดเมื่อมีอายุได้ 11 ปี เมื่อพาร์เติบโตขึ้น ครอบครัวของเขาได้ย้ายไปเป็นจำนวนมาก และแม่ของเขาช่วยให้เขาได้พบกับโรงยิมใหม่ทุกครั้งที่ทำการย้ายเพื่อให้ลูกชายของเธอได้รับการฝึกฝน เมื่อเขามีอายุสิบหกปี ครอบครัวของเขาก็ได้ย้ายกลับคืนสู่รัฐควีนส์แลนด์ และพาร์ก็ได้เริ่มฝึกฝนกับแบลร์ มัวร์ ซึ่งมัวร์เป็นหนึ่งในโปรโมเตอร์ชั้นนำของควีนส์แลนด์ด้านมวยไทย
อาชีพช่วงต้นที่ออสเตรเลีย
พาร์ เริ่มเข้าร่วมทำศึกในระดับอาชีพขณะมีอายุได้ 17 ปี มัวร์ได้ทำการฝึกแก่พาร์สำหรับการต่อสู้ใน 13 นัด โดยพาร์ได้ชนะการแข่งขันของออสเตรเลีย (รุ่น 63 กก.) ขณะที่มีอายุได้ 17 ปี และในรายการเซาธ์แปซิฟิค พาร์เป็นฝ่ายชนะน็อกโดยเทคนิคเหนือ สก็อตต์ เลิฟล็อก โดยพาร์เป็นฝ่ายชนะขณะมีอายุได้ 19 ปี ในระหว่างการสร้างผลงานครั้งแรกของเขาในประเทศออสเตรเลีย เขาก็ได้รับรางวัลระดับภูมิภาคของ WKA ขณะที่มีอายุได้ 19 ปี พาร์ได้พบกับริชาร์ด ซึ่งเป็นหนึ่งในโปรโมเตอร์คิกบ็อกซิ่งที่มีชื่อเสียงมากที่สุดในออสเตรเลียที่ร้านอาหารไทยที่มีชื่อว่า บุญชูไทย และได้เชิญชวนเขาเพื่อให้เขาได้ฝึกฝนในประเทศไทย ในช่วงนี้เอง ที่พาร์ได้รับการตั้งชื่อว่า "จอห์น เวย์น พาร์" ภายหลังจากที่มีภาพยนตร์ตะวันตกของ จอห์น เวย์น โดยเวล
ผลงานระดับอาชีพในไทย
ใน ค.ศ. 1995 พาร์ได้ย้ายมาอยู่ที่ประเทศไทยและใช้ชีวิตอยู่ในค่ายมวยไทยเป็นระยะเวลาสี่ปี และทำการฝึกฝนทั้งในพัทยาและกรุงเทพ โดยเข้าร่วมใน 30 รายการแข่งขัน และชนะสองรายการระดับโลก ในระดับอาชีพของเขาที่ประเทศไทย เขาได้ทำท่าเลียนแบบนักยิงปืนโดยทำท่าชักปืนขึ้นมายิงในช่วงตอนจบของการไหว้ครูรำมวยก่อนทำการแข่งขัน และการเคลื่อนไหวนี้ได้เป็นที่ตราตรึงแก่สายตาประชาชนชาวไทย และเส้นทางสายนี้เองที่ทำให้เขาได้เป็นที่นิยมในประเทศไทย รวมถึงได้รับการโหวตให้เป็น นักมวยฝรั่งยอดเยี่ยม แห่งปี ใน ค.ศ. 1997 จากการต่อสู้ที่สนามมวยเวทีลุมพินีสามครั้ง กับวันเฉลิมพระชนมพรรษาพระบาทสมเด็จพระเจ้าอยู่หัวครั้งแรกของเขา ใน ค.ศ. 1999 พาร์ได้ย้ายกลับไปยังประเทศออสเตรเลียเพื่อเปิดโรงยิมของเขาเองในชื่อ "บุญชูยิม" และเขาได้เริ่มต้นการแข่งขันชกมวยสากล
การแสดง
จอห์น เวย์น พาร์ ยังได้ร่วมแสดงในภาพยนตร์ขนาดสั้น ดังเช่น เดอะไวโอเลนท์ ที่เขียนโดย เจมส์ ริชาร์ด และ เคธ แมคโดนัลด์ ภาพยนตร์ชุดนี้ถ่ายทำในประเทศออสเตรเลียและได้รับรางวัลออกแบบท่าต่อสู้ระยะสั้นยอดเยี่ยมในเทศกาลภาพยนตร์นานาชาติ
รายชื่อประเทศแยกตามรายได้จากภาษีต่อจีดีพี
ด้านล่างนี้เป็นรายชื่อประเทศแยกตามรายได้จากภาษีต่อจีดีพี (ผลิตภัณฑ์มวลรวมในประเทศ)
เชลล์
เชลล์ (shell) ในทางคอมพิวเตอร์ หมายถึง โปรแกรมที่โต้ตอบผู้ใช้ และมักหมายถึงระหว่างผู้ใช้กับระบบปฏิบัติการ สามารถแบ่งได้เป็น แบบชุดคำสั่ง หรือคอมมานด์ไลน์ (command line interface, CLI) และแบบกราฟิก (graphic user interface, GUI)
แบบคำสั่งและแบบกราฟิกต่างก็มีข้อดีข้อเสียแตกต่างกัน แบบกราฟิกจะใช้ง่ายและเหมาะกับงานประเภทตกแต่งภาพและวิดีโอ ส่วนแบบคำสั่งเหมาะกับงานบางอย่าง โดยสามารถระบุต้องเจาะจงโดยละเอียดเช่นย้ายไฟล์โดยใช้ไวลด์การ์ด <tt>*</tt> เป็นต้น
เชลล์ที่ใช้ในไมโครซอฟท์วินโดวส์รุ่นหลัง ๆ จะเป็นวินโดวส์เอกซ์พลอเรอร์ ในขณะที่ในรุ่นเก่า ๆ จะเป็นโปรแกรมเมเนเยอร์
สำหรับยูนิกซ์ เชลล์มักหมายถึงเชลล์ยูนิกซ์ ที่ใช้สั่งทางคอมมานด์ไลน์ ตัวอย่างยูนิกซ์เชลล์ที่นิยม เช่น บอร์นเชลล์ คอร์นเชลล์ และ C เชลล์
ดอกเตอร์ (คำนำหน้านาม)
ดอกเตอร์ หรือ ด็อกเตอร์ (doctor) เป็นคำศัพท์ที่ยืมมาจากภาษาอังกฤษโดยคำศัพท์คำนี้มีรากศัพท์ในภาษาละติน doctor เป็นคำนามที่มาจากกริยาในภาษาละติน docēre  แปลว่าสอน ดอกเตอร์ถูกใช้มานานในทวีปยุโรปตั้งแต่การก่อต้งสถาบันอุดมศึกษา และถูกนำมาใช้อย่างแพร่หลายในหลายประเทศทั่วโลก ในภาษาอังกฤษ ดอกเตอร์เป็นคำนำหน้าชื่อของผู้ที่สำเร็จการศึกษาระดับปริญญาเอก รวมถึงแพทย์และทันตแพทย์และสัตวแพทย์ในประเทศไทย คำนำหน้าชื่อนี้ใช้เฉพาะในความหมายของผู้สำเร็จการศึกษาระดับปริญญาเอกเท่านั้น เพราะมีคำนำหน้าอื่นสำหรับแพทย์ ทันตแพทย์และสัตวแพทย์
ต้นกำเนิด
ตำแหน่งดอกเตอร์เกิดขึ้นครั้งแรกเพื่อเป็นใบอนุญาตสำหรับอาจารย์ผู้มีสิทธิ์สอนในมหาวิทยาลัยสมัยกลางในยุโรป คำ ๆ นี้มีรากศัพท์มาจากคริสตจักรยุคแรก โดยหมายถึงบรรดาอัครทูต ปิตาจารย์แห่งคริสตจักร รวมถึงผู้มีอำนาจหน้าที่ในการสอนและตีความคัมภีร์ไบเบิล
ต่อมาการศึกษาเพื่อให้ได้มาซึ่งตำแหน่งดอกเตอร์เป็นที่นิยมในเหล่าขุนนาง ถึงทุกวันนี้การใช้คำว่าดอกเตอร์ไม่จำกัดอยู่ที่ผู้สำเร็จการศึกษาในระดับดุษฎีบัณฑิตด้านวิชาเทววิทยาและผู้สำเร็จแพทยศาสตรบัณฑิตเท่านั้น แต่ยังครอบคลุมถึงผู้สำเร็จการศึกษาในระดับสูง (ปกติคือระดับปริญญาเอก) ในสาขาที่ตนเรียน
การใช้ในประเทศไทย
ในประเทศไทย "ดอกเตอร์" ไม่ได้รับการรับรองจากราชการ และราชบัณฑิตยสถานยังไม่ได้ให้ความหมาย "ดอกเตอร์" ไม่สามารถใช้ในทะเบียนราษฎรและในหนังสือราชการ รวมถึง หนังสือราชกิจจานุเบกษาได้ ต่างจากตำแหน่งทางวิชาการ เช่น ผู้ช่วยศาสตราจารย์ รองศาสตราจารย์ และศาสตราจารย์ ที่ใช้ในหนังสือราชการได้ตั้งแต่ พ.ศ. 2536 แต่ยังไม่ให้ใช้ในทะเบียนราษฎร อย่างไรก็ตาม มีการใช้ "ดอกเตอร์" และตัวย่อ ดร. เป็นคำนำหน้านามอย่างกว้างขวาง
คริสตจักร
คริสตจักรโรมันคาทอลิก เรียก Doctor of the Church ว่านักปราชญ์แห่งคริสตจักร ใช้เป็นสมัญญาของนักเทววิทยาศาสนาคริสต์ที่มีความรู้ความสามารถโดดเด่น เช่น ทอมัส อไควนัส
ยูกิ ทากาดะ
ยูกิ ทากาดะ (16 มีนาคม ค.ศ. 1993 -) เป็นนักพากย์หญิงชาวญี่ปุ่น อยู่สังกัดเมาซูโพรดักชัน หมู่เลือดกรุ๊ป AB  เกิดที่เมืองคิตะกีวชู จังหวัดฟูกูโอกะ
ตำบลทุ่งสัง
ที่ตั้งและอาณาเขต
ตำบลทุ่งสังตั้งอยู่ทางทิศเหนือของอำเภอทุ่งใหญ่ ห่างจากที่ว่าการอำเภอทุ่งใหญ่ประมาณ 8 กิโลเมตร ห่างจากศาลากลางจังหวัดนครศรีธรรมราชประมาณ 115 กิโลเมตร มีอาณาเขตติดต่อกับตำบลข้างเคียง ดังนี้
หมู่บ้าน
ตำบลทุ่งสังประกอบด้วย 7 หมู่บ้าน ดังนี้
ประวัติ
ตำบลทุ่งสังได้รับการจัดตั้งเป็นตำบล ตามพระราชบัญญัติลักษณะปกครองท้องที่ พ.ศ. 2457 โดยแบ่งหมู่บ้านออกเป็น 6 หมู่บ้าน โดยยังคงรวมพื้นที่ตำบลบางรูปปัจจุบันเข้าด้วยกันคือ
หลังจากนั้นมีคำสั่งกระทรวงมหาดไทยแบ่งแยกการปกครองออกเป็นตำบลบางรูป ทำให้ตำบลทุ่งสังเหลือพื้นที่ การปกครอง ประชากร น้อยกว่าตำบลบางรูปและได้จัดสรรพื้นที่หมู่บ้านใหม่เป็น 6 หมู่บ้าน ดังนี้
ต่อมาได้มีการประกาศจัดตั้ง "องค์การบริหารส่วนตำบลทุ่งสัง" เมื่อวันที่ 16 ธันวาคม พ.ศ. 2539 โดยมีผลบังคับใช้ตั้งแต่วันที่ 23 กุมภาพันธ์ พ.ศ. 2540 เป็นต้นมา และเมื่อวันที่ 6 กันยายน พ.ศ. 2556 ก็ได้รับการประกาศยกฐานะเป็น "เทศบาลตำบลทุ่งสัง"
ตำนาน
ตำบลทุ่งสัง มีตำนานเล่าว่าเคยมีพระยาคนหนึ่ง ชื่อว่า พระยาลอ มีนิสัยชอบล่าไก่ป่า (ไก่เถื่อน) เป็นชีวิตจิตใจ วันหนึ่งท่านได้ออกล่าไก่ป่า (ต่อไก่) โดยได้นำไก่ต่อเป็นไก่ที่ใช้ต่อไก่ป่าให้มาติดกับดัก (อุปกรณ์สำหรับต่อจับไก่ป่า) แล้วท่านได้แอบซ่อนตัวอยู่ใกล้ ๆ เมื่อได้ระยะเวลาหนึ่ง ซึ่งยังไม่ทันที่ไก่ป่าจะผ่านมา ก็ปรากฏว่าได้มีมุดสัง (มูสังหรืออีเห็น) เป็นสัตว์ป่าชนิดหนึ่งที่มีลักษณะคล้ายเสือ แต่ตัวเล็กกว่าเสือชอบกินไก่เป็นอาหารย่องเข้ามาตะครุบไก่ต่อของพระยาลอ เพื่อหมายจะกินเป็นอาหาร พระยาลอเห็นดังนั้นก็โกรธมาก จึงหยิบเอาไม้ทัง ขว้างไปถูกมุดสัง ชักดิ้นกระเสือกกระสน ทุรนทุรายด้วยความเจ็บปวดทำให้ป่าแถบนั้นเตียนโล่งเป็นเนื้อที่กว้างขวาง กลายเป็นทุ่งนากว้างใหญ่ในปัจจุบัน ซึ่งเรียกว่า ทุ่งสัง ส่วนไม้ทังนั้นได้กระเด็นไปกลายเป็นภูเขา เรียกว่า ภูเขาลำทัง หมู่ที่ 2 ตัวมุดสังตายและกลายเป็นภูเขา ใกล้ ๆ กับภูเขาลำทังเรียกว่า ภูเขาสังข์ ไก่ต่อของพระยาลอซึ่งผูกติดอยู่กับหลัก ตายและกลายเป็นภูเขาเรียกว่า ภูเขาหลัก และมีแนวหินจากภูเขาหลักมาถึงภูเขาหินมีลักษณะคล้ายกับหลัก ซึ่งสันนิษฐานว่าคงจะเป็นหลักที่พระยาลอใช้ต่อไก่ ซึ่งตั้งอยู่หมู่ที่ 5 ในปัจจุบัน ซึ่งเรื่องราวเหล่านี้เป็นที่เล่าขานสืบต่อกันมาจนถึงปัจจุบัน
ปลาฉลามพยาบาลสีน้ำตาล
ปลาฉลามพยาบาลสีน้ำตาล หรือ ปลาฉลามขี้เซาสีน้ำตาล (Tawny nurse shark, Nurse shark, Sleepy shark) เป็นปลาฉลามชนิดหนึ่ง มีชื่อวิทยาศาสตร์ว่า Nebrius ferrugineus (นิยมเรียกกันสั้น ๆ ว่า ปลาฉลามพยาบาล หรือ ปลาฉลามขี้เซา ) อยู่ในวงศ์ Ginglymostomatidae เป็นเพียงชนิดเดียวเท่านั้นที่อยู่ในสกุล Nebrius
จัดเป็นปลาฉลามในอันดับ Orectolobiformes หรือปลาฉลามหน้าดินขนาดใหญ่ จะงอยปากยื่นยาว ตาเล็กมาก มีรูหายใจเล็ก ๆ อยู่หลังตา ครีบใหญ่ ปลายครีบแหลม ครีบอกโค้งยาว ครีบหางยาว มีครีบก้น ลำตัวสีน้ำตาลเข้มหรือสีเทาอมน้ำตาลอ่อน และอาจมีจุดกระสีดำเล็ก ๆ กระจายไปทั่ว ซึ่งในครั้งหนึ่งเคยสร้างความสับสนให้แก่แวดวงวิชาการว่ามี 2 ชนิดหรือไม่ แต่ในปัจจุบันได้จัดแบ่งออกมาเป็นอีกชนิด คือ ปลาฉลามพยาบาล (Ginglymostoma cirratum) ซึ่งเป็นปลาฉลามพยาบาลชนิดที่พบได้ในทวีปอเมริกา
มีขากรรไกรที่แข็งแรง ในปากมีฟันที่แบนและงุ้มเข้าภายใน ใช้สำหรับงับอาหารซึ่งได้แก่ ปลาขนาดเล็กกว่าตามหน้าดินและสัตว์มีกระดองและมอลลัสคาต่าง ๆ รวมถึงหอยเม่นให้อยู่และกัดให้แตก โดยใช้อวัยวะที่คล้ายหนวดเป็นเครื่องนำทางและเป็นประสาทสัมผัส จะใช้วิธีการกินด้วยการดูดเข้าปาก
เป็นปลาที่อาศัยและหากินตามพื้นน้ำในความลึกไม่เกิน 70 เมตร ตามกองหินหรือแนวปะการังใต้น้ำ บางครั้งพบได้ใกล้ชายฝั่งหรือป่าชายเลน เนื่องจากเข้ามาหาอาหารกิน ใช้เวลาหากินในเวลากลางคืน และนอนหลับตามโพรงถ้ำหรือกองหินในเวลากลางวัน เป็นปลาที่มักจะอยู่นิ่ง ๆ จึงเป็นที่มาของชื่อเรียก ซึ่งบางครั้งอาจพบรวมตัวกันได้นับสิบตัว
จัดเป็นปลาหน้าดินที่มีขนาดใหญ่ที่สุดที่พบได้แถบอินโด-แปซิฟิก เนื่องจากมีความยาวเกือบ 2 เมตร โดยปกติเป็นปลาที่ไม่ทำอันตรายมนุษย์ จึงเป็นที่ชื่นชอบของนักดำน้ำที่จะถ่ายรูปเช่นเดียวกับ ปลาฉลามเสือดาว (Stegostoma fasciatum) แต่ก็สามารถทำร้ายมนุษย์ได้ หากไปรบกวนเข้าด้วยการกัดและดูดที่ทรงพลัง ในน่านน้ำไทยจะพบได้มากที่ฝั่งทะเลอันดามัน
เป็นปลาที่ออกลูกเป็นตัว โดยออกเป็นไข่ ซึ่งตัวอ่อนจะพัฒนาอยู่ในไข่ ออกลูกครั้งละประมาณ 2 ตัว ไม่เกิน 4 ตัว เนื่องจากมี 2 มดลูก โดยตัวอ่อนจะไม่ได้รับอาหารผ่านทางรก แต่จะได้รับอาหารจากถุงไข่แดงแทน ระยะเวลาในการเจริญเติบโตจนฟักเป็นประมาณ 6 เดือน ซึ่งเมื่อคลอดออกมาแล้ว ปลาฉลามพยาบาลสีน้ำตาลจะกัดกินกันเองจนเหลืออยู่เพียงตัวเดียวในมดลูกของแม่ เมื่อแรกเกิดมีความยาวประมาณ 30 เซนติเมตร และมีจุดกระดำกระจายไปทั่ว
เมื่อกลางปี พ.ศ. 2553 มีปลาฉลามพยาบาลสีน้ำตาลตกลูกในที่เลี้ยง (ไม่ใช่แหล่งน้ำธรรมชาติ) ที่สถานแสดงพันธุ์สัตว์น้ำ สงขลา จังหวัดสงขลา ซึ่งนับเป็นครั้งแรกในประเทศไทยและโลก และพิพิธภัณฑ์สัตว์น้ำแห่งอื่น ๆ ที่มีเลี้ยงนั้น ได้แก่ สถานแสดงพันธุ์สัตว์น้ำบึงฉวากเฉลิมพระเกียรติ จังหวัดสุพรรณบุรี และภายในสวนสัตว์ดุสิต หรือ เขาดินวนา ในกรุงเทพมหานคร
วิสุทธิ
วิสุทธิ หมายถึง ความบริสุทธิ์ ความหมดจด ในศาสนาพุทธกล่าวถึง วิสุทธิ 7 ซึ่งหมายถึง ความบริสุทธิ์ที่สูงขึ้นไปตามลำดับ เป็นการชำระให้บริสุทธิ์ ด้วยการฝึกฝนตนเองที่เรียกว่าไตรสิกขา ไปโดยลำดับ จนบรรลุจุดมุ่งหมายคือนิพพาน  มี 7 ขั้น คือ
เพราะการรักษาศีลให้บริสุทธิ์ ตั้งใจรักษา ทำให้สามารถปฏิบัติ สมาธิกับวิปัสสนาได้อย่างมีประสิทธิภาพ ในคัมภีร์วิสุทธิมรรค ได้กล่าวถึงปาริสุทธิศีล 4 ซึ่งหมายถึง ความประพฤติบริสุทธิ์ที่จัดเป็นศีล มีสี่ข้อ ได้แก่
วิสุทธิ 7 กับ วิปัสสนาญาณ
วิสุทธิ 7 เป็นปัจจัยส่งต่อกันขึ้นไปเพื่อบรรลุนิพพาน เป็นพระอริยบุคคลในพระพุทธศาสนา ดังบรรยายในรถวินีตสูตร (พระสูตรหนึ่งในพระไตรปิฎกภาษาบาลี) เปรียบวิสุทธิ 7 ว่าเสมือนรถเจ็ดผลัด ส่งต่อกันให้บุคคลถึงที่หมาย สามารถเปรียบเทียบ ไตรสิกขา, วิสุทธิ 7, ญาณ 16, ปาริสุทธิศีล 4 และสมาธิ ได้ดังนี้ ศีลวิสุทธิ จิตตวิสุทธิ ทิฏฐิวิสุทธิ กังขาวิตรณวิสุทธิ มัคคามัคคญาณทัสสนวิสุทธิ
ปฏิปทาญาณทัสสนวิสุทธิ ญาณทัสสนวิสุทธิ
โรงละครอิมพีเรียล (ประเทศญี่ปุ่น)
โรงละครอิมพีเรียล (帝国劇場 (Teikoku Gekijō)) มักเรียกโดยย่อว่า เทเงกิ (帝劇) และในอดีตว่า โรงละครสวนอิมพีเรียล เป็นโรงละครญี่ปุ่นที่มารูโนอูจิ เขตชิโยดะ โตเกียว ประเทศญี่ปุ่น ที่ดำเนินการโดยโทโฮ
ประวัติ
โรงละครแบบตะวันตกในประเทศญี่ปุ่นเปิดตัวใน ค.ศ. 1911 โดยมีโปรแกรมการแสดงมิวสิคัลและโอเปร่าหลายรายการ โครงสร้างเดิมสร้างขึ้นใหม่ใน ค.ศ. 1966 ในฐานะ โรงละคร "แฟลกชิป" ของโทโฮ ซึ่งเปิดตัวด้วย สคาร์เรตโต ละครที่อิงจากวิมานลอย โดยมีผู้เข้าชมในช่วงห้าเดือนแรก 380,000 คน
วัดหิรัญญาวาส (จังหวัดเชียงราย)
วัดหิรัญญาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะช้าง อำเภอแม่สาย จังหวัดเชียงราย
วัดหิรัญญาวาส ชื่อเดิมเรียกว่า วัดเหมืองแดงน้อย กระทรวงศึกษาธิการประกาศตั้งเป็นวัด เมื่อวันที่ 24 มกราคม พ.ศ. 2515 ได้รับพระราชทานวิสุงคามสีมาเมื่อวันที่ 8 กันยายน พ.ศ. 2531 เขตวิสุงคามสีมากว้าง 40 เมตร ยาว 80 เมตร
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ ศาลาบาตร และหอฉัน ปูชนียวัตถุมีพระพุทธรูปพระประธาน และ พระสิงห์สานชนะมาร พระพุทธรูปสานด้วยไม้ไผ่ปางมารวิชัยที่ใหญ่ที่สุดในประเทศไทย เป็นพระประธานในวิหาร สานด้วยไม้ไผ่ หน้าตักกว้าง 9.9 ศอก สูง 19 ศอก เป็นพระพุทธรูป ลักษณะพระสิงห์หนึ่งเชียงแสนใช้เวลาสร้าง 99 วัน ใช้ไม้ไผ่ทั้งหมด 39,000 ท่อน ไม้ไผ่ลงรักจนเป็นเงาสวยงาม พระพุทธรูปองค์นี้สร้างแล้วเสร็จเมื่อ วันเสาร์ที่ 7 พฤศจิกายน พ.ศ. 2552
วัดพราหมณี
วัดพราหมณีสร้างขึ้นในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 เมื่อ พ.ศ. 2439 ได้รับพระราชทานวิสุงคามสีมาเมื่อ พ.ศ. 2446 วัดยังเป็นที่ตั้งของอนุสรณ์สถานกองพลทหารญี่ปุ่นที่ 37 สมัยสงครามมหาเอเชียบูรพา พ.ศ. 2482–2488 สมาคมทหารสหายสงครามกองพลญี่ปุ่นที่ 37 ได้สร้างอนุสรณ์สถานขึ้นเมื่อ พ.ศ. 2535 เพื่อเป็นที่ระลึกถึงดวงวิญญาณของทหารจำนวน 7,920 นาย และนำอิฐที่ฝังอยู่ในบริเวณวัดมาบรรจุในแท่นที่จัดขึ้น
อาคารเสนาสนะที่สำคัญ ได้แก่ พระอุโบสถสร้างเมื่อ พ.ศ. 2529 กุฏิสงฆ์ พระวิหารสร้างเมื่อ พ.ศ. 2529 และศาลาอเนกประสงค์ สร้างเมื่อ พ.ศ. 2540 ยังมีวิหารเจ้าแม่กวนอิม ศาลสมเด็จพระเจ้าตากสินมหาราช และอุทยานการศึกษา ปูชนียวัตถุที่สำคัญ คือ หลวงพ่อปากแดง เป็นพระพุทธรูปปางสมาธิ สร้างด้วยโลหะสัมฤทธิ์ หน้าตักกว้าง 49 นิ้ว สูง 1 เมตร เป็นศิลปะล้านช้าง จีวรเป็น ลายดอกพิกุล พระโอษฐ์แย้มทาสีแดงเห็นชัด มีตำนานเล่าว่า หลวงพ่อปากแดง เป็นพระพุทธรูปพี่น้องกับพระสุกและพระใส ซึ่งได้อัญเชิญมาจากนครเวียงจันทน์ พอมาถึงประเทศไทย ชาวบ้านได้แยกย้ายไปตามวัดต่าง ๆ ปัจจุบันอัญเชิญองค์หลวงพ่อขึ้น เป็นพระประธานในพระอุโบสถ
เลนส์แคนนอน อีเอฟ-เอส 18–55 มม.
'''เลนส์แคนนอน อีเอฟ-เอส 18–55 มม. 3.5–5.6''' เป็นเลนส์ซูมมุมกว้างจนถึงช่วงกลางของเลนส์เทเลโฟโต ผลิตโดยแคนนอน สำหรับกล้องดีเอสแอลอาร์ ที่สามารถใส่เลนส์อีเอฟ-เอส ได้ โดยมีความยาวโฟกัสเทียบเท่า 35 มิลลิเมตร อยู่ที่ 28.8−88 มิลลิเมตร และเลนส์นี้เป็นเลนส์คิท หรือเลนส์เริ่มต้น สำหรับกล้องเอพีเอส-ซี
อีเอฟ-เอส 18–55 มม. ยูเอสเอ็ม 1/2 และ อีเอฟ-เอส 18–55 มม. 1/2/3
รุ่นที่ 1 เปิดตัวเมื่อปี พ.ศ. 2547 หลังจากการเปิดตัวกล้องอีโอเอส 300 ดี ส่วนรุ่นที่ 2 เปิดตัวเมื่อปี พ.ศ. 2548 พร้อมกับการเปิดตัวอีโอเอส 350 ดี ตัวเลนส์ทำจากพลาสติก รวมถึงด้านที่เชื่อมต่อกับกล้องด้วย อย่างไรก็ตาม ในรุ่นนี้เลนส์ต้องเลิกผลิตเนื่องจากความคมชัดของรูป โดยความบิดเบือนของภาพจะเห็นได้ชัดเมื่อถ่ายรูปมุมกว้าง และ ภาพที่ได้ค่อนข้างติดโทนสีม่วง นอกจากนี้ เมื่อต้นปี พ.ศ. 2554 ยังได้มีการเปิดตัวรุ่นที่ 3 โดยมีลักษณะที่คล้ายกับเลนส์อีเอฟ-เอส 18-55 มม. ไอเอส แต่ไม่มีระบบป้องกันการสั่นไหวของภาพ
อีเอฟ-เอส 18–55 มม. ไอเอส 1/2
ในวันที่ 20 สิงหาคม พ.ศ. 2550 ได้มีการเปิดตัวเลนส์ อีเอฟ-เอส 18–55 มม. ไอเอส พร้อมกับ อีโอเอส 40 ดี โดยเลนส์สามารถให้ภาพที่มีคุณภาพมากขึ้นจากรุ่นก่อน และ การเพิ่มการป้องกันการสั่นของภาพ
ต่อมาเมื่อวันที่ 7 กุมภาพันธ์ พ.ศ. 2554 เลนส์ไอเอส รุ่นที่ 2 ได้เปิดตัวพร้อมกับ อีโอเอส 600 ดี กับ 1100 ดี เลนส์นี้มีคุณสมบัติคล้ายกับรุ่นก่อนหน้านี้ แต่ปรับเปลี่ยนการออกแบบภายใน รวมไปถึงอัลกอริทึมที่สามารถรับรู้ได้เมื่อแพนกล้อ
อีเอฟ-เอส 18–55 มม. ไอเอส เอสทีเอ็ม
ในวันที่ 21 มีนาคม พ.ศ. 2556 ได้มีการเปิดตัวเลนส์รุ่นไอเอส เอสทีเอ็ม พร้อมกับ อีโอเอส 700 ดี และ อีโอเอส 100 ดี โดยมีสูตรด้านการรับภาพที่ต่างจากเลนส์ในรุ่นก่อน ๆ โดยรุ่นนี้มีเอสทีเอ็ม (สเตปพิงมอเตอร์) ซึ่งเป็นเทคโนโลยีใหม่ โดยบริษัทได้ระบุว่าสามารถโฟกัสอัตโนมัติได้ตลอดเวลาระหว่างการบันทึกวิดีโอ เพราะมีเทคโนโลยีเซ็นเซอร์ไฮบริดออโตโฟกัสของแคนนอน โดยรุ่นนี้เป็นเลนส์ 18−55 มม. รุ่นแรกที่มาพร้อมกับการออกแบบให้โฟกัสภายใน เลนส์รุ่นนี้เป็นเลนส์ที่ขายคู่กับ อีโอเอส 700 ดี และ อีโอเอส 100 ดี and 100D; อีกทั้งยังเป็นหนึ่งในเลนส์เริ่มต้นของอีโอเอส 70 ดี ด้วย
อาสนวิหารตูลูซ
อาสนวิหารตูลูซ (Cathédrale de Toulouse) มีชื่อเต็มว่า อาสนวิหารนักบุญสเทเฟนแห่งตูลูซ (Cathédrale Saint-Étienne de Toulouse) เป็นอาสนวิหารโรมันคาทอลิกและที่ตั้งของอัครมุขนายกประจำอัครมุขมณฑลตูลูซ ตั้งอยู่ที่กร็อง-รง (Grand-Rond) ในเขตเมืองตูลูซ จังหวัดโอต-การอน ในแคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่นักบุญสเทเฟน
ปีที่ก่อสร้างนั้นยังไม่พบหลักฐานที่ชัดเจน จากหลักฐานพบการกล่าวถึงโบสถ์แห่งหนึ่งในที่ตั้งเดียวกันในปี ค.ศ. 844 และต่อมาในปี ค.ศ. 1073 มุขนายกแห่งตูลูซได้ประสงค์ให้เริ่มก่อสร้างเพื่อปรับปรุงโครงสร้างให้สวยงามขึ้น และตามมาด้วยการก่อสร้างเพิ่มเติมในคริสต์ศตวรรษที่ 13 อาสนวิหารแห่งนี้มีลักษณะทางสถาปัตยกรรมที่ค่อนข้างหลากหลาย อันเนื่องมาจากการบูรณะซ่อมแซมตามแต่ละยุคสมัย
อาสนวิหารตูลูซได้ขึ้นทะเบียนเป็นอนุสรณ์สถานทางประวัติศาสตร์เมื่อ ค.ศ. 1862
ดาฟต์พังก์
ดาฟต์พังก์ หรือ ดาฟท์ พั้งก์ (อังกฤษ: Daft Punk) เป็นชื่อกลุ่มดนตรีแนวเทคโนแดนซ์ ประกอบด้วยนักดนตรีชาวฝรั่งเศส 2 คน Thomas Bangalter และ Guy-Manuel de Homem Christo
ในปี 1987 ถึง 1993
Thomas Bangalter และ Guy-Manuel de Homem-Christo เริ่มพบกัน ในปี 1987 ที่เมืองปารีส ที่โรงเรียนLycée Carnot ใน เมืองปารีส ต่อมา Thomas Bangalter กับ Guy-Manuel de Homem-Christo ก็ได้ตั้งวงที่มีชื่อ Darlin' โดยสมาชิกเป็นเพื่อนอีกคนคือ Laurent Brancowitz, เข้าเป็นสมาชิก ในปี 1992 เป็นวงดนตรีแนวอินดี้ร็อก แต่ต่อมาได้ถูกนิตยสารชื่อดังได้วิจารณ์เขาว่า "A daft punk thrash" หรือเศษขยะนั่นเอง จึงทำให้เขาได้กลับไปปรับปรุงแนวเพลงและเปลี่ยนชื่อวงใหม่เป็น Daft punk
ดาฟต์พังก์
Thomas Bangalter และ Guy-Manuel de Homem-Christo ก็ได้ตั้งวงที่มีชื่อ ดาฟต์พังก์ ในปี 1993 โดย ดาฟต์พังก์ ได้ออกขายอัลบั้ม ชุดแรก ที่มีชื่อ Homework ก่อนจะออกอัลบั้มอัลบั้มชุดนี้ เริ่มการบันทึกเสียง ในปี 1993 จนถึง ปี 1996 และ ออกจำหน่ายใน 25 มีนาคม ค.ศ. 1997 และ ประสบความสำเร็จกับซิงเกิล "Da Funk" และ "Around the World" ขึ้นชาร์ตที่อันดับ 1 บนบิลบอร์ด ชาร์ท Hot Dance Club Play chart, ต่อมา ได้ออกขายอัลบั้ม ชุดที่สอง คือ Discovery 13 มีนาคม ค.ศ. 2001 โดยมีมิวสิกวิดีโอแบบแอนิเมชัน ผลิตโดย โทเอแอนิเมชัน โดยอาจารย์ เลย์จิ มัตสึโมโต้ และ ได้ทำมิวสิกวิดีโอ ให้กับ เพลง "One More Time" "Aerodynamic" "Digital Love" และ "Harder, Better, Faster, Stronger" ซึ่งเพลงทั้งหมดมีเนื้อหาเกี่ยวข้องกันทั้งสิ้น โดยเรียงกันตามลำดับ จนกลายเป็นแอนิเมชั่นที่มีชื่อว่า "Interstella 5555" ชื่อเต็มคือ (The 5tory of the 5ecret 5tar 5ystem) ได้ประสบความสำเร็จ อัลบั้มชุดนี้ มียอดขายอัลบั้มกว่า 2.6 ล้านชุด    ต่อมา ได้ออกขายอัลบั้ม ชุดที่สาม คือ Human After All ออกจำหน่ายใน  14 มีนาคม ค.ศ. 2005 โดย อัลบั้มชุดนี้ ได้หยิบซาวนด์มาทดลองใช้ซาวนด์ของอิเล็กทรอนิกส์ จึงเกิดกระแสเกี่ยวกับวงนี้ขึ้นอย่างมาก จนเกิดเป็นภาพยนตร์ที่มีชื่อว่า "Electroma"
แรนดอม แอคเซค แมมโมรี่ (แรม)
มกราคม 2013, ดาฟต์พังก์ ได้เซ็นสัญญากับ Columbia Records ภายใต้การดูแลของ โซนี่มิวสิก "Get Lucky" เป็นซิงเกิ้ลแรก และได้ Pharrell Williams มาร่วมแจม ได้ที่ 1 UK single ถึง 4 สัปดาห์ และท๊อป 5 ของหลายประเทศทั่วโลก และเป็นประวัติศาสตร์ครั้งแรกของ ดาฟต์พังก์ เองด้วย ที่มีซิงเกิ้ลไต่ชาร์ตดีที่สุดเท่าที่ทั้ง 2 ทำมาด้วยกัน
ดาฟต์พังก์ มียอดขายอัลบั้มทั่วโลก กว่า 5 ล้านก๊อปปี้
อวิซิได้รีมิกซ์ เพลง "Derezzed" และ เดอะเจเปนป๊อบสตาร์ได้รีมิกซ์ เพลง "Fall" เพลงประกอบภาพยนตร์ Tron: Legacy ที่ดาฟต์พังก์ทำเองทั้งอัลบั้ม ได้บรรจุในอัลบั้มรีมิกซ์ของดิสนี่ย์ชื่อ Dconstructed
15 กรกฎาคม 2016, จากนิตยสาร Billboard, ผู้บริหาร Republic Records Wendy Goldstein ได้ตัดสินใจให้ ดาฟต์พังก์ ทำงานร่วมกับ เดอะวีกเอนด์ ในซิลเกิ้ล "สตาร์บอย" ซึ่งเป็นชื่อเดียวกันกับอัลบั้มที่ 3 ของวีกเอนด์เอง ในวันที่ 25 พฤศจิกายน 2016 และปล่อยมิวสิกวีดีโอในวันที่ 28 กันยายน 2016
ท่อลม (อวัยวะ)
ท่อลม (trachea) เป็นท่อกระดูกอ่อนที่เชื่อมต่อระหว่างกล่องเสียงกับหลอดลม เป็นส่วนหนึ่งของทางเดินอากาศหายใจ พบได้ในสัตว์แทบทุกชนิดที่มีปอดและหายใจด้วยอากาศ ส่วนบนเชื่อมกับกล่องเสียงผ่านกระดูกอ่อนไครคอยด์ ส่วนล่างเชื่อมกับหลอดลมใหญ่ขวาและซ้ายผ่านคารินา
เวิลด์เทรดเซ็นเตอร์ (แก้ความกำกวม)
เวิลด์เทรดเซ็นเตอร์ อาจหมายถึง
ภาษาลัก
ภาษาลัก (лакку маз, lakku maz) เป็นภาษาที่พูดในสาธารณรัฐดาเกสตัน ที่อยู่ในประเทศรัสเซีย มีผู้พูดประมาณ 120,000 คน
ก่อนปี พ.ศ. 2471 ภาษาลักใช้อักษรอาหรับในการเขียน ต่อมาได้เปลี่ยนมาใช้อักษรละตินเป็นเวลาประมาณ 10 ปี และหลังจาก พ.ศ. 2481 ได้ใช้อักษรซีริลลิกในการเขียน
คำในภาษาลักจำนวนมากเป็นคำยืมมาจากภาษาตุรกี ภาษาเปอร์เซีย และภาษารัสเซีย
เบนโซอิลเพอร์ออกไซด์
เบนโซอิลเพอร์ออกไซด์ (Benzoyl peroxide) เป็นสารเคมีที่อยู่ในกลุ่มเพอร์ออกไซด์ ประกอบไปด้วยเบนซิน 2 ตัวรวมด้วยเปอร์ออกไซด
ชื่อทางการค้าสำหรับเบนโซอิลเพอร์ออกไซด์เช่น เบนแซค เอซี (Benzac AC) Brevoxyl และ Penoxyl
สงบ ทิพย์มณี
สงบ ทิพย์มณี (17 สิงหาคม พ.ศ. 2481 – 31 มกราคม พ.ศ. 2562) อดีตสมาชิกสภาผู้แทนราษฎรจังหวัดสงขลา 4 สมัย
ประวัติ
สงบ ทิพย์มณี เกิดเมื่อวันที่ 17 สิงหาคม พ.ศ. 2481 มีศักดิ์เป็นญาติผู้น้อง เชื้อ ทิพย์มณี อดีต ส.ส. สงขลา สำเร็จการศึกษาปริญญาตรี นิติศาสตรบัณฑิต จาก มหาวิทยาลัยธรรมศาสตร์ สมรสกับ เสริมสุข ทิพย์มณี (สกุลเดิม พลพิบูลย์)
สงบ ทิพย์มณี ถึงแก่อนิจกรรมด้วยโรคชรา เมื่อวันที่ 31 มกราคม พ.ศ. 2562 สิริอายุรวม 80 ปี มีพิธีพระราชทานเพลิงศพเมื่อวันที่ 7 กุมภาพันธ์ พ.ศ. 2562 ณ วัดแหลมทราย จังหวัดสงขลา
พระมหากษัตริย์สหราชอาณาจักร
ระบอบราชาธิปไตยของสหราชอาณาจักร (Monarchy of the United Kingdom) เป็นระบอบราชาธิปไตยภายใต้รัฐธรรมนูญของสหราชอาณาจักรและดินแดนโพ้นทะเลของสหราชอาณาจักร พระมหากษัตริย์พระองค์ปัจจุบันคือสมเด็จพระเจ้าชาลส์ที่ 3 ซึ่งครองราชย์เมื่อวันที่ 8 กันยายน ค.ศ. 2022
สงบ ทิพย์มณี
งานการเมือง
อดีตเคยเป็นทนายความ สงบลงเลือกตั้งสมาชิกสภาผู้แทนราษฎร ครั้งแรกใน พ.ศ. 2518 สังกัดพรรคธรรมสังคม แต่ได้รับเลือกตั้งครั้งแรก ในปี พ.ศ. 2522 สังกัด พรรคประชาธิปัตย์ และได้รับเลือกติดต่อกันรวม 4 ครั้ง
สมาชิกสภาผู้แทนราษฎร
สงบ ทิพย์มณี ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
พระมหากษัตริย์สหราชอาณาจักร
ที่มาของพระประมุขแห่งสหราชอาณาจักร
ระบอบราชาธิปไตยของสหราชอาณาจักรมีที่มาเริ่มต้นย้อนไปในสมัยกษัตริย์ในยุคของชาวแองเกิล (Kings of the Angles) และในยุคเริ่มของราชอาณาจักรสกอตแลนด์ ในระหว่างปี ค.ศ. 1000 ราชอาณาจักรอังกฤษและสกอตแลนด์ได้รวมตัวและพัฒนามาจากเจ็ดอาณาจักรหรือเครือจักรภพแองโกล-แซ็กซอน ของช่วงต้นสมัยอังกฤษยุคกลาง และต่อมาในสมัยกษัตริย์พระองค์สุดท้ายของราชวงศ์แองโกล-แซ็กซัน ซึ่งก็คือ พระเจ้าฮาโรลด์ กอดวินสัน ได้ถูกรุกรานและพ่ายแพ้จนถูกปลงพระชมน์ในระหว่างการพิชิตอังกฤษของชาวนอร์มันและหลังจากนั้นดยุกวิลเลียมแห่งนอร์ม็องดีจากฝรั่งเศสจึงเสด็จขึ้นครองราชย์เป็นพระเจ้าวิลเลียมที่หนึ่งแห่งอังกฤษ เป็นปฐมกษัตริย์ราชวงศ์นอร์มัน
ในปี ค.ศ. 1603 ภายหลังการสวรรคตของสมเด็จพระราชินีนาถเอลิซาเบธที่ 1 แห่งอังกฤษ พระเจ้าเจมส์ที่ 6 แห่งสกอตแลนด์จากราชวงศ์สจวต พระญาติที่ใกล้ชิดที่สุดของพระราชินีนาถอลิซาเบธ จึงได้ครองบัลลังก์อังกฤษ เป็นพระเจ้าเจมส์ที่ 1 แห่งอังกฤษ ถือเป็นการรวมสองอาณาจักร (Union of Crowns) โดยพฤตินัย แต่ในทางนิตินัยแล้วสองอาณาจักรนี้ยังแยกกันอยู่ มีรัฐสภาเป็นของตน เพียงแต่มีกษัตริย์องค์เดียวกัน จนกระทั่งระหว่าง ค.ศ. 1649 ถึง ค.ศ. 1660 ซึ่งเป็นช่วงสงครามกลางเมืองของอังกฤษ ระบบราชาธิปไตยบนหมู่เกาะบริติช ถูกสั่นคลอนโดยขบวบการรวมชาติเป็นเครือจักรภพอังกฤษและสงครามสามอาณาจักร (War of the Three Kingdoms) พระราชบัญญัติว่าด้วยการสืบสันตติวงศ์ ค.ศ. 1701 เป็นพระราชบัญญัติที่ประกาศใช้โดยรัฐสภาอังกฤษเพื่อแก้ปัญหาเกี่ยวกับการสืบราชบัลลังก์แห่งอังกฤษต่อจากสมเด็จพระราชินีนาถแอนน์แห่งบริเตนใหญ่ โดยมีการบัญญัติห้ามไม่ให้ผู้ที่เป็นโรมันคาทอลิก หรือเสกสมรสกับผู้เป็นโรมันคาทอลิกมีสิทธิในการขึ้นสืบราชบัลลังก์ได้ ต่อมาในรัชสมัยของสมเด็จพระราชินีนาถแอนน์ ปี ค.ศ. 1707 ราชอาณาจักรอังกฤษและสกอตแลนด์ได้ตกลงร่วมกันในการออกพระราชบัญญัติสหภาพ ค.ศ. 1707 (Acts of Union 1707) ที่ควบรวมอังกฤษและสกอตแลนด์เป็นราชอาณาจักรเดียวกันในชื่อ ราชอาณาจักรบริเตนใหญ่ โดยมีผลบังคับใช้ในวันที่ 1 พฤษภาคม ค.ศ.1707 รัฐสภาของอังกฤษและสกอตแลนด์ยุบตัวลงเป็น รัฐสภาบริเตนใหญ่ มีศูนย์กลางอยู่ที่กรุงลอนดอน ต่อมาในรัชสมัยพระเจ้าจอร์จที่ 3 ได้มีการออกพระราชบัญญัติสหภาพ ค.ศ. 1800 ที่ผนวกราชอาณาจักรไอร์แลนด์ อันเป็นประเทศราชของอังกฤษมาตั้งแต่สมัยทิวดอร์ ควบรวมกับราชอาณาจักรบริเตนใหญ่เป็นสหราชอาณาจักร มีผลบังคับใช้ในวันที่ 1 มกราคม ปี ค.ศ. 1801 หลังจากนั้นเป็นต้นมา ภายหลังไอร์แลนด์ประกาศอิสรภาพ สหราชอาณาจักรจึงครอบคลุมอยู่เพียงดินแดนทางตอนเหนือของไอร์แลนด์ในชื่อ ไอร์แลนด์เหนือ ราชวงศ์อังกฤษจึงเป็นสัญลักษณ์ของผู้นำสูงสุดแห่งจักรวรรดิอังกฤษที่ได้แผ่ขยายอาณานิคมไปเกือบหนึ่งในสี่ส่วนของพื้นที่ทุกภูมิภาคโลกในช่วงรุ่งเรืองสูงสุดในปี ค.ศ. 1921
ที่ประทับ
ที่ประทับอย่างเป็นทางการของกษัตริย์ในราชวงศ์อังกฤษคือพระราชวังบักกิงแฮมในกรุงลอนดอน และยังมีที่ประทับอย่างเป็นทางการอีกแห่งคือพระราชวังวินด์เซอร์ ซึ่งมักใช้พำนักในช่วงวันหยุดสุดสัปดาห์ เทศกาลอีสเตอร์ และระหว่างงานเทศกาลแข่งม้าที่รอยัลแอสคอต (Royal Ascot) สำหรับที่ประทับอย่างเป็นทางการในสกอตแลนด์คือพระราชวังฮอลีรูดในเมืองเอดินบะระ เป็นที่แปรพระราชฐานของพระราชวงศ์อังกฤษ โดยจะเสด็จพระราชดำเนินไปประทับชั่วคราวที่พระราชวังฮอลีรูดอย่างน้อยนาน 1 สัปดาห์ เป็นประจำทุกปีในช่วงที่เสด็จพระราชดำเนินไปราชการที่สกอตแลนด์
พระราชวังเวสต์มินสเตอร์ และหอคอยแห่งลอนดอน ซึ่งเป็นสถานที่สำคัญทางประวัติศาสตร์และเป็นสัญลักษณ์แห่งหนึ่งของเมืองลอนดอนก็เคยเป็นที่ประทับอย่างเป็นทางการของกษัตริย์ในราชวงศ์อังกฤษในอดีต จนกระทั่งเมื่อพระเจ้าเฮนรี่ที่ 8 มีพระราชดำริให้ย้ายไปใช้ที่พำนักที่พระราชวังไวต์ฮอลเป็นที่ประทับแทน และต่อมาเมื่อพระราชวังไวต์ฮอลถูกไฟใหม้ในปี ค.ศ. 1698 จึงมีการย้ายที่ประทับของราชวงศ์อีกครั้งเป็นที่พระราชวังเซนต์เจมส์ จนมาในปี ค.ศ. 1837 สมัยพระราชินีวิคตอเรียเสด็จขึ้นครองราชย์ พระราชวงศ์อังกฤษจึงได้เปลี่ยนมาใช้พระราชวังบักกิงแฮมเป็นที่ประทับจนถึงปัจจุบัน
ตราแผ่นดิน
ส่วนในสกอตแลนด์ สมเด็จพระราชินีนาถทรงใช้ตราแผ่นดินที่มีลักษณะแตกต่างออกไป โดยโล่ในตราในส่วนที่หนึ่งและส่วนที่สี่จะเป็นสัญลักษณ์ของสกอตแลนด์ ในส่วนที่สองเป็นสัญลักษณ์ของอังกฤษ ในส่วนที่สามเป็นสัญลักษณ์ของไอร์แลนด์เหนือ มีคำขวัญที่ส่วนล่างของตรา ข้อความว่า "Nemo me impune lacessit". (ลาติน: "No-one provokes me with impunity") และคำขวัญที่บริเวณด้านบนของตราข้อความว่า "In Defens" (เป็นคำย่อมาจาก "In My Defens God Me Defend") ประคองข้างด้านซ้ายเป็นยูนิคอร์นเงินแห่งสกอตแลนด์ ประคองข้างด้านขวาเป็นสิงห์ยืนผงาดสวมมงกุฎ
ธงประจำพระองค์ของกษัตริย์ในพระราชวงศ์อังกฤษจะมีลักษณะคล้ายคลึงกับตราแผ่นดิน โดยธงประจำพระราชวงศ์สำหรับใช้ในอังกฤษ เวลส์ และไอร์แลนด์เหนือ (ธงนี้เป็นธงพระอิสริยยศสำหรับพระมหากษัตริย์ทุกรัชกาล) ในส่วนที่หนึ่งหรือช่องบนซ้าย และส่วนที่สี่หรือช่องล่างขวาเป็นตราสิงห์สามตัวที่เป็นสัญลักษณ์ของอังกฤษ ในส่วนที่สองหรือช่องบนขวาเป็นสิงห์ยืนในกรอบล้อมด้วยสัญลักษณ์ดอกลิลลีที่เป็นสัญลักษณ์ของสกอตแลนด์ และในส่วนที่สามหรือช่องล่างซ้ายเป็นฮาร์พเกลลิค (Clàrsach) ที่เป็นสัญลักษณ์ของไอร์แลนด์เหนือ ส่วนธงประจำพระราชวงศ์สำหรับใช้ในสกอตแลนด์จะมีลักษณะแตกต่างกันคือ ในส่วนที่หนึ่งและส่วนที่สี่จะเป็นสัญลักษณ์ของสกอตแลนด์ ในส่วนที่สองเป็นสัญลักษณ์ของอังกฤษ ในส่วนที่สามเป็นสัญลักษณ์ของไอร์แลนด์เหนือ
เมื่อพระองค์ไม่ได้ทรงพำนักอยู่ในพระราชวังบักกิงแฮม พระราชวังวินด์เซอร์ และพระตำหนักซานดริงแฮม ธงชาติอังกฤษ จะถูกชักขึ้น สำหรับที่พระราชวังฮอลีรูด  และปราสาทแบลมอรัล  จะใช้ธงประจำพระองค์สำหรับใช้ในสกอตแลนด์ (Royal Standard of Scotland) ขึ้นแทน
คาโอริ อิชิฮาระ
คาโอริ อิชิฮาระ (, 6 สิงหาคม 1993 –) เป็นนักพากย์ และนักร้องชาวญี่ปุ่น อดีตสมาชิกวงยุยคาโอริ และ StylipS เกิดที่จังหวัดชิบะ อยู่สังกัดสไตล์คิวบ์ ส่วนสูง 151.7 ซม.